**Mo theaghlach: Nótaí an Mhúinteora**

|  |  |
| --- | --- |
| Leibhéal | An Teastas Sóisearach – Réasúnta dúshlánach  |
| Spriocanna | Cumas tuisceana, scríbhneoireachta, léitheoireachta agus labhartha na ndaltaí a fhorbairt sa réimse saoil – mo mhuintir agus mo chairde / mo theaghlach |
| Stór focal | An teaghlach agus ag réiteach le daoine |

|  |
| --- |
| Straitéisí Múinteoireachta Molta |

Tá na ceachtanna seo oiriúnach do rang a bhfuil caighdeán réasúnta ard Gaeilge acu don Teastas Sóisearach, ach is féidir leat féin iad a láimhseáil ar bhealach a oireann don rang atá agat féin.

**Réamhobair 1**

* An aidhm atá leis an sleamhnán seo ná go ndíreodh na daltaí ar chruinneas. Cinntigh, mar sin, go mbeidh siad ábalta a rá i gceart (a) cé mhéad deartháir agus deirfiúr atá acu agus (b) cén áit a dtagann siad sa chlann ag baint an úsáid cheart as an mbriathar **Is**.
* Muna bhfuil rialacha speisialta ag baint leis na huimhreacha pearsanta i gceantar do scoile, bain úsáid as rialacha an Chaighdeáin atá breá simplí i.e. leanann an uimhir iolra den ainmfhocal na huimhreacha pearsanta (triúr deartháireacha, ceathrar deirfiúracha) seachas i gcás lagiolraí (triúr mac). Leanann séimhiú an focal beirt (beirt mhac) ach amháin i gcás na *dentals* (beirt deirfiúracha).

**Réamhobair 2**

* Bíonn deacrachtaí ag daltaí uaireanta leis an bhfocal ‘bliain’ a chomhaireamh. Abair leo scaoileadh faoin gcleachtadh agus ceartaigh ansin leo é.
* Mínigh dóibh go bhfuil patrún ar leith ag baint leis.

|  |  |  |
| --- | --- | --- |
| **1-2** | **3-6** | **7-10** |
| SéimhiúAon bhliainDhá bhliain | **bliana**Trí blianaSé bliana | **Urú ar ‘bliana’**Seacht mblianaDeich mbliana. |

**Réamhobair 3**

* Mínigh do na daltaí cad a bheidh le déanamh acu don chleachtadh seo agus cuir i mbun oibre iad. D’fhéadfaidís é a dhéanamh mar obair bheirte os ard le chéile nó iad ar fad a scríobh amach ina gcóipleabhar.
* Ceartaigh an ghníomhaíocht ansin ag cinntiú go mbeidh an méid a deir na daltaí cruinn.

** Léamh**

* Abair leis na daltaí an píosa a deir Róisín a léamh.
* Pléigh an píosa leis an rang iomlán ansin agus cabhraigh leo le haon deacrachtaí a bheidh acu leis.

**Iarphlé 1**

* Léigh na ceisteanna atá ar an sleamhnán seo leis an rang ar fad le bheith cinnte go dtuigeann siad cad a bheidh le déanamh acu.
* Cuir gach beirt ag obair le chéile ansin chun na ceisteanna a fhreagairt.
* Pléigh a gcuid freagraí mar rang iomlán ansin.

**Iarobair 2**

* Cuir gach beirt ag obair le chéile ar an dá ghníomhaíocht atá ar an sleamhnán seo.
* Ceartaigh leis an rang ar fad é ansin (féach Freagraí thíos).
* Cinntigh go dtuigeann siad go gciallaíonn an focal ‘cúpla’ *twin* agus ní *couple*!

**Iarobair 3**

* Cuir gach beirt ag obair ar na nathanna cainte.
* Scríobh na leaganacha nua a thabharfaidh siad duit ar an gclár agus cuir leo, más féidir.

**Iarobair 4**

* Abair leis na daltaí tabhairt faoi chuid A ar an sleamhnán agus pléigh a gcuid freagraí leo ansin (féach Freagraí thíos).
* Mura bhfuil an rang i gceantar Gaeltachta cuir ar fáil cúpla sampla d’ainmneacha Gaeltachta dóibh (e.g. Johnny Mháirtín Learaí, Seán Phóil Shéamuis, Caitlín Phaddy Beag etc.). Cabhraigh leo ansin a n-ainm Gaeltachta féin a dhéanamh amach.

**Iarobair 5**

* Abair leis na daltaí scaoileadh faoi na ceisteanna ar an sleamhnán seo agus ceartaigh ansin iad (féach Freagraí thíos).

**Iarobair 6**

* Bíodh cóip agat den sleamhnán seo le scaipeadh ar na daltaí. Tabhair seans dóibh an píosa atá air a léamh agus cabhraigh leo le haon stór focal deacair atá ann.
* Pléigh an méid atá sa phíosa mar rang iomlán agus déan iarracht a gcuid tuairimí a fháil faoi.
* Pléigh an cheist atá faoi chuid B mar rang iomlán.

**Iarobair 7**

* Léigh a bhfuil ar an sleamhnán seo leis an rang ar fad agus cuir ar a súile dóibh nach féidir ‘beirt (etc.) daoine’ a rá!

|  |
| --- |
| Freagraí |

**Iarobair 2**

A:

1. How do you get on with one another?: Conas a réitíonn sibh le chéile?
2. Do you get on well with one another?: An réitíonn sibh go maith le chéile?
3. We’re very close: Táimid an-mhór le chéile (ní féidir ‘an-ghar’ ná ‘an-chóngarach’ a úsáid sa chomhthéacs seo).
4. We fight: Bímid i muineál a chéile. / Bímid ag troid.

B:

1. first cousin: col ceathrar
2. second cousin: col seisir
3. mother in law: máthair chéile
4. father in law: athair céile
5. godmother: máthair bhaistí
6. godfather: athair baistí
7. twins / half-twin: cúpla / leathchúpla
8. a couple: lánúin
9. adopted: uchtaithe

**Iarobair 4**

Ceist 1: Fíor

Ceist 2: Bréagach

Ceist 3: Fíor (mínigh do na daltaí gur minic anois a choimeádann mná a n-ainmneacha féin nuair a phósann siad nó nach mbacann siad leis an ‘Uí’)

Ceist 4: Bréagach (bíonn sloinnte níos comónta in áiteanna áirithe seachas a chéile).

**Iarobair 5**

1. Síle Uí Mhuirí agus Aoife Mhic Giolla Bhríde.
2. Ó Muirí agus Mac Giolla Bhríde.
3. Ní Mhuirí agus Nic Giolla Bhríde.